Na temelju članka 9. Odluke o stipendiranju učenika i studenata,

**Uprava društva – direktor raspisuje**

**N A T J E Č A J**

**ZA DODJELU STIPENDIJE ZA IZVRSNOST**

**UČENICIMA ZA ŠKOLSKU GODINU 2025./2026.**

1. Za školsku godinu 2025./2026. redovitim učenicima će se dodijeliti stipendija za izvrsnost (u nastavku teksta: Stipendija).
2. Pravo sudjelovanja na Natječaju za dodjelu Stipendije imaju učenici koji ispunjavaju sljedeće uvjete:

* da su državljani Republike Hrvatske;
* da su redoviti učenici trećeg ili višeg razreda srednje škole,
* da su završili prethodne razrede srednje škole s odličnim uspjehom.

1. Stipendija se dodjeljuje za trajanja statusa redovitog učenika za tekuću školsku godinu na 12 mjeseci, računajući od 1. rujna 2025.

Mjesečno Stipendija iznosi neto 900 eura.

1. Kriteriji za utvrđivanje liste kandidata za dodjelu Stipendije su uspjeh u školovanju te izvannastavna i izvanškolska postignuća u prethodne dvije školske godine u jednom od nastavnih predmeta u području znanosti, umjetnosti ili sporta (sudjelovanja i nagrade na državnim, međunarodnim i svjetskim natjecanjima kojima je prethodila selekcija natjecatelja na nižim razinama natjecanja – za državna natjecanja to su županijska natjecanja, osim državnih natjecanja učenika strukovnih škola u disciplinama u kojima je školsko izlučno natjecanje, a za međunarodna i svjetska natjecanja to su državna natjecanja kojima je prethodila selekcija natjecatelja na županijskim natjecanjima, za natjecanja u sportu državna i međunarodna prvenstva, a u području umjetnosti sudjelovanja i nagrade na državnim i međunarodnim profesionalnim umjetničkim manifestacijama pod kojima se smatraju profesionalno žirirani ili kurirani festivali, programi, izložbe, smotre i sl. na kojima je učenik predstavio autorski ili izvođački rad nastao u školskoj, akademskoj ili profesionalnoj produkciji te druge vrijedne nagrade i priznanja).
2. Stipendiju mogu ostvariti najviše dva kandidata iz jednog kućanstva.

Kandidati ne mogu ostvariti Stipendiju za isti razred za koji im je već bila dodijeljena Stipendija, kao ni za već stečenu kvalifikaciju, osim kandidata koji su kvalifikaciju stekli završetkom srednjoškolskog obrazovanja u umjetničkom području.

Korisnik Stipendije ne može istodobno biti korisnik neke druge novčane stipendije financirane javnim sredstvima.

1. Natječaj se objavljuje na internetskoj stranici društva, www.skvid.hr**.**

Prijave na Natječaj podnose se od ponedjeljka, 18. kolovoza 2025. do petka, 29. kolovoza 2025..

Izvan ovog vremena neće biti moguće podnijeti prijavu na Natječaj.

Prijave na Natječaj podnose se zemaljskom poštom na adresu ureda u Zagrebu, Jalševečka cesta 40.   
Prijave poslane elektroničkom poštom (e-mailom) ili dostavljene osobno u papirnatom obliku neće se uzimati u obzir.

Kao datum podnošenja prijave uzimat će se datum zaprimanja pošiljke.

Prijavom na Natječaj kandidati daju suglasnost Društvu da se njihovi osobni podaci mogu provjeravati, obrađivati, koristiti, čuvati i objaviti na prijedlogu rang-liste odnosno na popisu kandidata i popisu podnositelja koji će biti objavljeni na internetskoj stranici društva te daju suglasnost da se osobni podaci mogu obrađivati i koristiti sukladno propisima koji reguliraju zaštitu osobnih podataka, a u svrhu ostvarivanja prava na Stipendiju za 2025./2026. školsku godinu. Kandidati daju suglasnost Društvu za korištenje kontakt podataka u svrhu ostvarivanja prava na Stipendiju, korištenje odnosno isplatu Stipendije i ispunjavanje obveza iz ugovora o korištenju Stipendije.

Ako povjerenstvo društva utvrdi da prijavi na Natječaj nedostaje neki dokaz o ispunjavanju uvjeta za sudjelovanje na Natječaju, pozvat će kandidata putem elektroničke pošte da u roku od 3 dana od primitka poziva dopuni dokumentaciju. Ako kandidat ne dopuni dokumentaciju u navedenom roku, prijava će biti odbačena kao nepotpuna.

1. Prijavna dokumentacija treba sadržavati:
2. domovnica ili elektronički izvod iz knjige državljana,
3. kontakt podatke prijavitelja (ime p prezime, adresa, datum i godina rođenja, broj mobitela),
4. svjedožbu prvog i drugog razreda srednje škole,
5. dokaz o sudjelovanju na državnim, međunarodnim i svjetskim natjecanjima, o osvojenim nagradama na državnim, međunarodnim i svjetskim natjecanjima te sudjelovanju na državnim i međunarodnim profesionalnim umjetničkim manifestacijama, o osvojenim nagradama na državnim i međunarodnim profesionalnim umjetničkim manifestacijama te o drugim vrijednim nagradama i priznanjima u prethodne dvije školske godine;

2) potvrda o redovitom upisu u srednju školu u školskoj godini 2025./2026. ako je kandidat redovit učenik još jedne srednje škole ili redoviti student visokog učilišta na kojem je prethodne akademske godine ostvario najmanje 40 ECTS bodova.

1. Učenici čije su prijave potpune, pravovremene i ispunjavaju uvjete Natječaja, ali nisu ostvarili dovoljan broj bodova za uvrštavanje na rang-listu kao i podnositelji čije su prijave nepotpune, nepravovremene ili ne ispunjavaju uvjete Natječaja, bit će obaviješteni telefonskim putem u roku od 5 dana od dana isteka roka za podnošenje prijava.

Uprava društva-direktor utvrđuje konačnu listu za dodjelu Stipendije.

1. Korisnik Stipendije dužan je o svakoj promjeni osobnih i kontakt podataka, prebivališta, ostvarenju prava na stipendiju financiranu javnim sredstvima od drugog stipenditora i svim drugim promjenama koje utječu na korištenje Stipendije i izvršenje ugovora o korištenju Stipendije, pisanim putem u roku od 15 dana od nastalih činjenica, obavijestiti društvo.

**10.** Korisnik Stipendije dužan je vratiti primljeni iznos Stipendije, ako je pravo na Stipendiju ostvario na temelju neistinitih ili krivotvorenih podataka, ako je za trajanja ugovora o korištenju Stipendije primao novčanu stipendiju financiranu javnim sredstvima drugog stipenditora, ako iz neopravdanih razloga, koje procjenjuje povjerenstvo društva, ne završi razred za koji je primao Stipendiju, ako izgubi status redovitog učenika, ako bez opravdanog razloga i u roku ne dostavi podatke o školovanju.